b'\n_START_ARTICLE_\nI\xc5\xa1lakioji \xc5\xa1or\xc4\x97ja\n_START_SECTION_\nPaplitimas\n_START_PARAGRAPH_\nNat\xc5\xabraliai paplitusi Pietry\xc4\x8di\xc5\xb3 Azijoje - Malakos pusiasalio pietuose, pietry\xc4\x8di\xc5\xb3 Sumatros saloje, \xc5\xa1iaur\xc4\x97s ryt\xc5\xb3 Borneo saloje arba jeigu pagal \xc5\xa1alis, tai Malaizijoje, Singap\xc5\xabre, Brun\xc4\x97juje ir Indonezijos Ryt\xc5\xb3 Kalimantano valstijoje.\n_START_SECTION_\nAugimviet\xc4\x97s\n_START_PARAGRAPH_\nAuga mi\xc5\xa1riuose sparnenini\xc5\xb3 med\xc5\xbei\xc5\xb3 mi\xc5\xa1kuose iki 800 m auk\xc5\xa1\xc4\x8dio altitud\xc4\x97se, gana derlinguose aliuviniuose\xc2\xa0\xe2\x80\x93 upi\xc5\xb3 salp\xc5\xb3, taip pat ir sausasniuose, paprastai tai molinguose dirvuo\xc5\xbeemiuose. S\xc4\x97jinukai ir jauni medeliai toleruoja pav\xc4\x97s\xc4\xaf.\n_START_SECTION_\nMatmenys\n_START_PARAGRAPH_\nTai vieni auk\xc5\xa1\xc4\x8diausiai augan\xc4\x8di\xc5\xb3 Azijoje med\xc5\xbei\xc5\xb3 r\xc5\xab\xc5\xa1i\xc5\xb3 ir mi\xc5\xa1ko med\xc5\xbei\xc5\xb3 vir\xc5\xa1utin\xc4\x97s pakopos medis. Paprastai u\xc5\xbeauga iki 58 m auk\xc5\xa1\xc4\x8dio ir iki 110 cm skersmens kamienu. \xc5\xa0iuo metu auk\xc5\xa1\xc4\x8diausias \xc5\xbeinomas medis pagal (Roman Dial 2007) yra 81,11 m auk\xc5\xa1\xc4\x8dio, auga Tavau Hils nacionaliniame parke (Tawau Hills National Park), Malaizijai priklausan\xc4\x8dioje Sabaho provincijoje, esan\xc4\x8dioje Borneo salos \xc5\xa1iaurin\xc4\x97je dalyje.\n_START_SECTION_\nPo\xc5\xbeymiai\n_START_PARAGRAPH_\nKamienas pilk\xc5\xa1vai rudas, sakuotas, kamieno pagrindas masyvus su vizualiai a\xc5\xa1triomis \xc4\xaf \xc5\xa1onus i\xc5\xa1augusiomis briaunomis. Senesni\xc5\xb3 med\xc5\xbei\xc5\xb3 \xc5\xbeiev\xc4\x97 tampa labiau \xc5\xbevynuota. Prielapiai 3 mm ilgio. Lapai elipsi\xc5\xa1kos ar kiau\xc5\xa1ini\xc5\xa1kos formos su smail\xc4\x97jan\xc4\x8diu lapo galu. \xc5\xbdiedai balti su su \xc5\xa1velniu ro\xc5\xbeiniu atspalviu 11 mm skersmens - \xc5\xa1luotel\xc4\x97se. Vaisiai \xc5\xbeali - raudoni - rudi 16 mm ilgio su trimis 49 mm ilgio sparneliais kurie i\xc5\xa1ne\xc5\xa1iojami v\xc4\x97jo.\n_START_SECTION_\nPavadinimai\n_START_PARAGRAPH_\nMokslinio, lotyn\xc5\xb3 kalba r\xc5\xab\xc5\xa1ies pavadinimo autorius Dietrich Brandis gyven\xc4\x99s 1824-1907 metais. Borneo saloje tarp vietini\xc5\xb3 taut\xc5\xb3 ji vadinama Awang pakit, Damar tenkuyung, Damar ketuyung, Gimma, Kenuar, kelepeh, Ladan, Lempong kuning, Lun, Lun gajah, Lun kuning, Madilan, Merakunyit, Meranti kuning, Selangan batu, Seraya kuning, Seraya kuning gajah.\n_START_SECTION_\nPanaudojimas\n_START_PARAGRAPH_\nNaudojama d\xc4\x97l vertingos medienos.'